jkorsvik/nowiki_second_scrape_merged huggingface dataset:
Søredalen

Søredalen er et dalføre i Sandnes kommune i Rogaland. Dalen strekker seg østover fra Sviland til Seldal. Hovedveien gjennom dalen er fv. 315.


== Landskap ==
Dalen er relativt åpen i den nedre og vestre enden ved Sviland. Ved Ur-Eikeland på sørsiden og Litla-Hetland på nordsiden stiger terrenget merkbart på begge sider. Østover derfra i den videste delen av dalen ligger stedene Hetland og Kråkedal på nordsiden, Åreskjold og Tveit på sørsiden. Videre østover  fra Svihus til Nordland, Røynli og Seldal er dalen trangere.  I dalbunnen og oppover langs sidene er det mest kulturlandskap, videre innover bak gårdene mest lynghei, snaufjell og noe kulturbeiter.
Elva Svia renner gjennom dalen fra Svihus til Sviland. Den er regulert både ved Svihusvatnet og Skjelbreidtjørn av Lyse Energi, som driver Sviland kraftverk.


== Friluftsliv ==
Fra Skjelbreidtjørn går to merka turløyper østover på hver side av dalen:

Løypa på nordsiden av dalen går over Litla-Hetland, Hetland og Kråkedal til Svihusvatnet. I en fjelltopp ved Hetland ligger de tre Hulderholene, som det går å krype noen meter inn i.
Løypa på sørsiden av dalen går opp til Ur-Eikeland, over toppene Voren og Dyranuten videre østover til Grimslifjellet. Løypa ender på Åreskjold.Gode fiskemuligheter finnes i Skjelbreidtjørn, Svihusvatnet og flere av vatna på sørsiden av dalen. Badeplasser også i Svihusvatnet og Seldalsvatnet.


== Kultur ==
Tveit bygdahus ligger omtrent midt i dalen. Seldal bygdahus ved Seldalsvatnet. Begge er tidligere skoler som er overtatt av lokalbefolkningen og huser mange aktiviteter.


== Næring ==
Næringsvirksomhet i bygda er hovedsakelig landbruk. Masseuttak drives også i dalen.


== Eksterne lenker ==
[1]Sandnes kommunes kart over turløypa "Fjellbygda" på nordsiden av Søredalen
[2]Sandnes kommunes kart over turløypa "Dyranuten" på sørsiden av Søredalen
Gustaf Kilman

Gustaf Olof Falhem Kilman (født 9. juli 1882, død 21. februar 1946) var en svensk rytter som deltok under OL 1912 i Stockholm og 1920 i Antwerpen.
Kilman ble olympisk mester under sommer-OL 1912 i Stockholm. Han var med på det svenske laget som vant lagkonkurransen i sprangridning. Det svenske laget besto av Gustaf Lewenhaupt på hesten «Medusa», Fredrik Rosencrantz på «Drabant», 
Hans von Rosen på «Lord Iron» og Kilman på hesten «Gåtan».


== OL-medaljer ==
1912  Stockholm -  Gull i hestesport, sprangridning lag  Sverige


== Eksterne lenker ==
(en) Gustaf Kilman – Olympedia 
(en) Gustaf Kilman – Sports-Reference (OL-resultater – arkivert) 
(en) Gustaf Kilman – databaseOlympics.com (arkivert) 
(sv) Gustaf Kilman – Sveriges olympiske komité
Comme-il-faut

Comme-il-faut er fransk for slik man gjør (det). Uttrykket ble tatt i bruk i (ut)-dannede kretser i Norge-Danmark allerede før Holbergs tid for å beskrive udannet atferd.
Uttrykket er etterhvert tatt i bruk for å beskrive både handlinger og personer som ikke faller inn under normene. Enkelte revytekstforfattere fra tidlig etterkrigstid tok gjerne uttrykket med når en person skulle presentere seg som litt på kanten av samfunnet: «Jeg er vel ikke helt kommilfå, jeg da?»
Hans von Rosen

Hans Robert von Rosen (født 8. august 1888, død 2. september 1952) var en svensk rytter som deltok under OL 1912 i Stockholm og 1920 i Antwerpen.
Von Rosen ble olympisk mester under sommer-OL 1912 i Stockholm. Han var med på det svenske laget som vant lagkonkurransen i sprangridning. Det svenske laget besto av Gustaf Lewenhaupt på hesten «Medusa», Fredrik Rosencrantz på «Drabant», Gustaf Kilman på «Gåtan» og von Rosen på hesten «Lord Iron». Åtte år senere, under OL 1920 i Antwerpen ble han olympisk mester for andre gang, også denne gang i sprangridning lagkonkurranse, men med hesten «Poor Boy». I den individuelle dressurkonkurransen kom han på tredjeplass med hesten «Running Sister» bak to landsmenn.


== OL-medaljer ==
1912  Stockholm -  Gull i hestesport, sprangridning lag  Sverige
1920  Antwerpen -  Gull i hestesport, sprangridning lag  Sverige
1920  Antwerpen -  Bronse i hestesport, dressur  Sverige


== Referanser ==


== Eksterne lenker ==
(en) Hans von Rosen – Olympics.com 
(en) Hans von Rosen – Olympedia 
(en) Hans von Rosen – Sports-Reference (OL-resultater – arkivert) 
(en) Hans von Rosen – databaseOlympics.com (arkivert) 
(sv) Hans von Rosen – Sveriges olympiske komité 
(en) Hans von Rosen – FEI
Newman/Haas/Lanigan Racing

Newman/Haas/Lanigan Racing (NHLR) er et motorsportslag som deltar i IndyCar Series i Indy Racing League. Laget ble dannet av Paul Newman og Carl Haas i 1982, med Mario Andretti som fører. Siden har laget vunnet 105 Champ Car-løp, samt førermesterskapet i 1984 med Mario Andretti, 1991 med Michael Andretti, 1993 med Nigel Mansell, 2002 med Cristiano da Matta og 2004, 2005, 2006 og 2007 med Sébastien Bourdais. I 2007 ble også Mike Lanigan partner i laget.


== Eksterne lenker ==
Newman/Haas/Lanigan Racing
Gustaf Lewenhaupt

Carl Gustaf Sixtensson Lewenhaupt (født 20. august 1879, død 7. august 1962) var en svensk rytter som deltok under OL 1912 i Stockholm.
Lewenhaupt ble olympisk mester under sommer-OL 1912 i Stockholm. Han var med på det svenske laget som vant lagkonkurransen i sprangridning. Det svenske laget besto av Gustaf Kilman på hesten «Gåtan», Hans von Rosen på «Lord Iron», Fredrik Rosencrantz på «Drabant» og Lewenhaupt på hesten «Medusa». Lewenhaupt stilte også opp i moderne femkamp, han kom på syttendeplass.


== OL-medaljer ==
1912  Stockholm -  Gull i hestesport, sprangridning lag  Sverige


== Referanser ==


== Eksterne lenker ==
(en) Gustaf Lewenhaupt – Olympics.com 
(en) Gustaf Lewenhaupt – Olympic.org 
(en) Gustaf Lewenhaupt – Olympedia 
(en) Gustaf Lewenhaupt – Sports-Reference (OL-resultater – arkivert) 
(en) Gustaf Lewenhaupt – databaseOlympics.com (arkivert) 
(sv) Gustaf Lewenhaupt – Sveriges olympiske komité
Helsefremmende atferd

Helsefremmende atferd er helseatferd som fremmer helse og virker positivt på individers helse.
Eksempler på viktige helsefremmede atferder er:

Mosjon og regelmessig fysisk aktivitet
Et sunnt kosthold
Vektkontroll
Ulykkesforebygging
Kreftforebygging (som innebærer flere av de ovennevnte punktene og selv-undersøkelse)


== Se også ==
Helseatferd
Helsereduserende atferd


== Litteratur ==
Taylor, S. E. (2008) Health Psychology, 7th Edition, London: McGraw-Hill. ISBN 9780071283601
El Sobrante

El Sobrante er en småby i Contra Costa County i California, USA.  Den består hovedsakelig av forstadsbebyggelse, og ligger i åsene øst for San Pablo-bukta, rundt 30 km nordøst for San Francisco. Innbyggertallet ved folketellingen i 2000 var 12 260.


== Kjente personer fra El Sobrante ==
Mange kjente musikere er født og oppvokst i El Sobrante, og de fleste av dem gikk på De Anza High School:

Kirk Hammett – gitarist i Metallica
Les Claypool – bassist i Primus
Larry LaLonde – gitarist i Primus og Possessed
John Kiffmeyer – trommeslager i Green Day
Axel Nordlander

Axel Nils August Nordlander (født 21. september 1879, død 30. april 1962) var en svensk rytter som deltok under OL 1912 i Stockholm.
Nordlander ble olympisk mester i hestesport to ganger under sommer-OL 1912 i Stockholm. Han vant både den individuelle konkurransen i feltritt og lagkonkurransen. Hesten som han ble dobbel olympisk mester på het «Lady Artist».


== OL-medaljer ==
1912  Stockholm -  Gull i hestesport, feltritt  Sverige
1912  Stockholm -  Gull i hestesport, feltritt lag  Sverige


== Referanser ==


== Eksterne lenker ==
(en) Axel Nordlander – Olympedia 
(en) Axel Nordlander – Sports-Reference (OL-resultater – arkivert) 
(en) Axel Nordlander – databaseOlympics.com (arkivert) 
(sv) Axel Nordlander – Sveriges olympiske komité
Helsereduserende atferd

Helserereduserende atferd er helseatferd som reduserer, eller virker negativt på individers helse.


== Kjennetegn på helsereduserende atferd ==
Slike atferder er ofte vanemessige, avhengighetsskapende og vanskelig å endre. Selv om man har bedrevet den helsereduserende atferden lenge er det som regel aldri bortkastet å forsøke å endre den, de helsemessige vinningene kan likevel være betydelige.


== Sårbarhetsvindu ==
Man snakker ofte om et sårbarhetsvindu knyttet til ungdomskultur (mellom ca. 14 og 25 år) som mange helsereduserensde atferder deler. I denne perioden har man gjerne behov for å vise at man er voksen og uavhengig, og for eksempel rusmiddler kan bli et verktøy i denne utviklingen. Overvekt og stoffavhengighet, med vekt på særlig røyking og høyt alkoholinntak blir ofte sett som de største helsereduserende samfunnsproblemene.


== Se også ==
Helseatferd
Helsefremmende atferd
Helsevaner


== Litteratur ==
Taylor, S. E. (2008) Health Psychology, 7th Edition, London: McGraw-Hill. ISBN 9780071283601
EPA (band)

Se EPA (varehus) for å lese om den svenske varehuskjedenEPA er et indiepop-band fra Fredrikstad. Rune Østhagen er låtskriveren og mannen bak prosjektet, men har han tar med seg forskjellige musikere fra album til album. EPA er del av Fredrikstad-kollektivet/labelet Cafe Superstar Recordings.


== Diskografi ==
EPA – 1998 – Microscope Records / Automatic kiss Records
«Evergreens vol.1» (7") – 2000 – Microscope Records
Evergreens vol.2 (album/remix compilation) – 2001 – Microscope / Automatic kiss
Blomster/Flowers – 2006 (soon/october) – Cafe Superstar recordings
Cafe Superstar & Friends Present: A Kid Is Just a Kid – covered and remixed – 2008 – Cafe superstar recordings


== Medlemmer ==
Rune Østhagen


=== Tidligere medl. og bidragsytere ===
Magnus Abelsen (Remington super 60)
Andreas Ihlebæk (Splaxxter Watts)
Endre Tønnesen
Grim Stene (Equinox)
Andre Solli (Tommy Tokyo, Frode Fivel)
Sven Poppe (Trond Andreassen, Ricochets)
Sjel-Jonas (Pen Jakke)
Stian "U-båt" (Pen Jakke)


== Eksterne lenker ==
(en) EPA på Discogs 
(en) EPA på MusicBrainz 
Epas offisielle hjemmeside Arkivert 28. januar 2011 hos Wayback Machine.
Cafe Superstar recordings offisielle hjemmeside
Cafe Superstar recordings på myspace
Sårbarhetsvindu

Ved begrepet sårbarhetsvindu (engelsk: window of vulnerability) menes det at man ved visse perioder i livet er mer sårbare for å utvikle enkelte helseproblemer, eller er mer åpen for å utvikle visse helsevaner, enn i andre perioder. Et eksempel er at man tenker seg at de tidlige ungdomsår er et sårbarhetsvindu for å begynne å røyke, drikke (alkohol) og ruse seg på andre stoffer. Man tenker videre at når dette sårbarhetsvinduet har «lukket seg» er risikoen mindre for at man skal utvikle disse (dårlige) helsevanene.


== Litteratur ==
Taylor, S. E. (2008) Health Psychology, 7th Edition, London: McGraw-Hill. ISBN 9780071283601
Lotte Sandberg

Lotte Helene Sandberg (født 1. oktober 1956 i Bodø, død 11. april 2021) var en norsk kunsthistoriker.Sandberg var cand.philol. fra Universitetet i Bergen 1987 med hovedoppgaven Den italienske transavantgarden - en analyse av det internasjonale gjennombruddet. Hun hadde også en mastergrad i urbanisme fra Arkitektur- og designhøgskolen i Oslo fra 2008.
I perioden 1995–2014 var hun arkitektur- og kunstkritiker i Aftenposten. Hun skrev også kunstkritikk for andre, blant annet Bergens Tidende, Dagbladet, Kunst & Kultur og Klassekampen. Sandberg utga i 2008 bok om konfliktene ved Nasjonalmuseet for kunst, arkitektur og design: Alle snakker om museet. Nasjonalmuseet for kunst fra visjon til virkelighet.Sandberg var i perioden 1988–1996 norsk medredaktør for det nordiske kunsttidsskriftet SIKSI (utgis av Nordisk ministerråd/Nordisk Konstcentrum, på Sveaborg), hvorav et spesialnummer om norsk samtidskunst (nummer 4, 1994). I 1997 var hun med i redaksjonen for Norsk kunstårbok. Hun var redaktør for Billedkunst 1991–1995 og faglig redaktør for Norsk kunstårbok 1998 og 1999.
Sandberg var daglig leder og kurator ved RAM galleri (1989–1991). Hun kuraterte også utstillinger ved andre gallerier.
Hun var medlem av juryen for Brageprisen 1997, kategorien for billedbøker for barn.


== Utgivelser ==
Alle snakker om museet. Nasjonalmuseet for kunst fra visjon til virkelighet (Pax, 2008) ISBN 9788253031460
Kritikker, Scandinavian Academic Press 2018
Edward Lucie-Smith (red.) New European Artists (utvalg av norske kunstnere og tekst om de norske kunstnerne)


== Referanser ==


== Eksterne lenker ==
(no) Publikasjoner av Lotte Sandberg i BIBSYS
Kanjobal

Kanjobal, eller q'anjob'al, er et mayisk språk som hovedsakelig snakkes i Guatemala og i deler av Mexico. Ifølge estimater fra 1998 gjort av Ethnologue, hadde språket omtrent 77 700 morsmålstalere, hovedsakelig i det guatemalanske departementet Huehuetenango. De nærest beslekta språka er chuj, akatansk og jakaltekisk, som sammen med kanjobal utgjør den kanjobalanske greina av den mayiske språkfamilien. De kanjobalanske språka regnes for å være blant de mest konservative mayiske språka, men de har også noen interessante nyvinninger.


== Eksterne lenker ==
Kanjobal hos Ethnologue
Mestringsrespons

Mestringsrespons (engelsk: coping response) er respons som gjør individet i stand til å mestre situasjoner med vanskelige krav.
Mestring (engelsk: coping) refererer i denne sammenheng til prosessen hvor man forsøker å takle krav man oppfatter som anstrengende eller som om de overgår egne ressurser.


== Individuelle mestringsresponser ==
Funksjonen en mestringsrespons har er å hjelpe personen til å mestre situasjoner de opplever som vanskelige og krevende. Mestringsresponser innebærer derfor et stort spekter av ulike responser, og det kan være høyt individuelt fra person til person hvilke responser som hjelper dem i å mestre.
Om mestringsresponseene man har utviklet fungerer, medfører dette positive følelser av å selv ha kontroll over situasjonen og styrker egen mestringstro.


== Bruk av mestringsresponser i terapi og behandling ==
I terapi og mange behandlingsprogrammer (for eksempel for å slutte å røyke eller overspise) kan man som del av behandlingen lære seg ulike mestringsresponser som har vist seg være til hjelp for andre, eller lære å selv utvikle mestringsresponser som er tilpasset en selv.
Ved forsøk på å slutte med problematisk avhengighetsatferd kan mestringsresponser være et verktøy i behandlingen og for å hindre tilbakefall. En strategi kan da være å først identifisere hvilke situasjoner, og hva med situasjonene som representerer fare for tilbakefall, og deretter å utvikle tilpassesde mestringsresponser til disse situasjonene som kan hjelpe dem i å mestre dem.
En type mestringsrespons man kan lære i terapi eller behandlingsprogrammer er å utvikle en konstruktiv «selv-prat» som skal gjøre en i stand til prate seg selv gjennom situasjoner som oppleves vanskelige eller krevende. Innholdet i denne indre dialogen tilpasses gjerne det enkelte individ.


== Referanser ==


== Litteratur ==
Taylor, S. E. (2008), Health Psychology , 7th edition, London: McGraw-Hill. ISBN 9780071283601
Lystring

Lystring er en gammel fiskemetode som foregår ved at man i mørket retter en lyskilde ned i vannet og fanger (spidder) fisken med et fiskeredskap kalt lystregaffel eller lyster. Gaffelen har tinder med mothaker, er montert på et langt skaft (som regel av tre) og brukes som stikkvåpen. Lystring i havet, i innsjøer, elver og bekker var vanlig før, men bruk av lyster er ikke tillatt i Norge i dag. Forbudet gjelder fiske av laks, sjøørret og sjørøye i saltvann, alt fiske i ferskvann og enkelte steder også fangst av hummer, krabbe og haneskjell. Lystring foregikk vanligvis fra en robåt, ofte en pram, på grunt vann og i mørke, men man kunne også stå på land. Ål og ørret var to av artene det var populært å lystre etter. Man kunne også benytte kastenett i stedet for lystregaffel.
Adolph Tidemands maleri i Nasjonalmuseet for kunst, arkitektur og design viser hvordan lystring kunne utføres midt på 1800-tallet, med tyristikker festet på et jern montert i prammens stevn (eller akterende) som lyskilde. På 1900-tallet var det vanlig å bruke en såkalt Petromax-lampe til lystring.


== Se også ==
Lystregaffel
Harpun, harpunfiske
Lystring i bekker


== Eksterne lenker ==
Å lystre eller lyse etter krabbe
Polymorfi (krystallografi)

Polymorfi (fra gresk og betyr mange former) er et kjemisk stoffs evne til å ha mer enn en form og krystallstruktur, og samtidig bestå av de samme atomene, ha den samme gassformen og danne de samme løsningene. Disse kan i tillegg til å ha ulik form og krystallstruktur også ha andre kjemiske og fysiske egenskaper. Når et kjemisk stoff danner ulike krystallstrukturer kalles variantene for polymorfer. Eksempler på dette er markasitt og svovelkis som begge har FeS2 som kjemisk formel. Når et grunnstoff danner polymorfe forbindelser slik som karbon gjør med mineralene grafitt og diamant, og jern gjør med de ulike formene ferritt (alfa-fase) og austenitt (gamma-fase) kalles de også for allotroper. Noen ganger bruker man betegnelsen dimorfi når stoffer opptrer i kun to former.


== Se også ==

Allotropi
Krystallografi


== Referanser ==
Shelley Taylor

Shelley Taylor (født 1946) er professor i psykologi ved University of California, Los Angeles. Hun tok sin doktorgrad ved Yale University i 1972 og har tidligere også vært ansatt ved Harvard University. Hun fikk  «Distinguished Scientific Contribution Award» fra American Psychological Association i 1996.
Taylor er en aktiv skribent. Hun har skrevet en rekke bøker og vitenskapelige artikler innen sosialpsykologi og særlig innen kognitiv psykologi og helsepsykologi. 


== Utvalgt bibliografi ==
(no) Publikasjoner av Shelley Taylor i BIBSYS
Social cognition – from brains to culture sammen med Susan T. Fiske 2008 ISBN 978-0-07-128486-8
Health psychology siste utgave 2006 ISBN 978-0-07-125193-8
Social psychology flere forfattere 2006 ISBN 0-13-201708-3
The Tending Instinct – how nurturing is essential for who we are and how we live 2002 ISBN 978-0-8050-6837-5


== Referanser ==


== Eksterne lenker ==
Shelley Taylor website via UCLA
American Psychological Association vinnere av Distinguished Scientific Contribution Award
Hjemmeside
Lystregaffel

Lystregaffel eller lyster er et fiskeredskap som brukes ved lystring. Lystregaffelen ser ut som en gaffel eller ei rive med mange tinder, der hver tind er utstyrt med mothake.
Gaffelen festes til et langt skaft (som regel av tre) og fungerer som et spydlignende stikkvåpen. Selve gaffelen fantes i to varianter, en med brede tinder til ål, og en med spisse tinder til annen fisk.
Lystregaffelen brukes til såkalt lysfiske, fiske i mørket der det brukes en lyskilde til å lete opp fisk som står og sover/hviler. Den kan også brukes til å stikke ned i vannet der en antar at det kan stå fisk.


== Se også ==
Lystring
Trefork


== Eksterne lenker ==
(en) Fish gigs – kategori av bilder, video eller lyd på Commons 
Arbeitsgruppe GeoMedien der Universität Kiel: Der Aalstecher
Bostonbregne

Bostonbregne (latin: Nephrolepis exaltata) er en art av bregner innen Lomariopsidaceae-familien, enkelte ganger tilordnet Oleandraceae-familien, og tidligere normalt klassifisert som Nephrolepidaceae.Bregnene har enkelt flikete blader, med en glatt, mellom- eller mørkegrønn overflate. Bladene vokser opp i vifteform fra roten, og henger ofte litt ned fra kanten av potter når den settes som potteplante innendørs. Lengden er gjerne 25-50 cm.
Bostonbregne er en mye brukt stue- og hagebregne som prydplante. Den har to underarter, «Vill Bostonbregne» og «Hawaiibregne». Ingen av artene vokser i Norden eller Norge.


== Art og underarter ==
Bostonbregne (Nephrolepis exaltata), Linné
Nephrolepis exaltata var. bostoniensis eller «Boston Fern»
Nephrolepis exaltata ssp. exaltata eller «Wild Boston Fern» (Florida, USA)
Nephrolepis exaltata ssp. hawaiiensis (Hawaii)


== Referanser ==


== Eksterne lenker ==
(en) Bostonbregne i Encyclopedia of Life 
(en) Bostonbregne i Global Biodiversity Information Facility 
(en) Bostonbregne hos ITIS 
(en) Bostonbregne hos NCBI 
(en) Bostonbregne hos The International Plant Names Index 
(en) Bostonbregne hos Tropicos 
(en) Kategori:Nephrolepis exaltata – bilder, video eller lyd på Wikimedia Commons 
(en) Nephrolepis exaltata – galleri av bilder, video eller lyd på Wikimedia Commons 
Nephrolepis exaltata – detaljert informasjon på Wikispecies 
Liste over arter av Nephrolepis.
Japansk klatrebregne

Japansk klatrebregne (latin: Lygodium japonicum) er en art av «klatrebregner» i slekten Lygodium. Arten vokser opprinnelig i det østlige Asia.
Arten er klatrende på trær, busker eller berg, og har gaffelflikete blader. Arten sprer seg meget raskt og regnes for å være en invaderende art som kan utkonkurrere lokale konkurrenter. I USA har den spredt seg via Florida nordvestover, og har nådd deltaet til Mississippi River i Louisiana.


== Eksterne lenker ==
(en) Japansk klatrebregne i Encyclopedia of Life 
(en) Japansk klatrebregne i Global Biodiversity Information Facility 
(sv) Japansk klatrebregne hos Dyntaxa 
(en) Japansk klatrebregne hos ITIS 
(en) Japansk klatrebregne hos NCBI 
(en) Japansk klatrebregne hos The International Plant Names Index 
(en) Japansk klatrebregne hos Tropicos 
(en) Kategori:Lygodium japonicum – bilder, video eller lyd på Wikimedia Commons 
Lygodium japonicum – detaljert informasjon på Wikispecies 
Flora of China: Lygodium species list
Changle

Changle  kan være:

Byfylket Changle (长乐) i Fujian i Folkerepublikken Kina;
Fylket Changle (昌乐) i provinsen Shandong i Kina;
Kommunen Changle i fylket Pinghe i byprefekturet Zhangzhou i provinsen Fujian i Kina.
Qin

Qin kan være:

Den kinesiske oldtidsstaten Qin (til 221 f.Kr.)
Det kinesiske Qin-dynastiet (-221 ~ -207)
Ett av de tre av de seks kongedømmer som het Qin:
Det tidlige Qin (351-394)
Det sene Qin (384-417)
Det vestlige Qin (385-400) ~ (409-431)
Da Qin, «Det store Qin», det kinesiske navn under Han-dynastiet  på Romerriket, senere navn på Midtøsten
Fylket Qin i provinsen Shanxi
Det kinesiske musikkinstrumentet Qin
Lars Ove Strømø

Lars Ove Strømø (født 7. mai 1963 i Bergen) er en norsk tidligere langdistanseløper, oppvokst på Stord i Sunnhordland. Strømø konkurrerte for klubbene Stord IL, IL Fri, IF Minerva og SK Vidar, og hadde blant annet Johan Kaggestad som trener. 
Strømø har åtte gull, åtte sølv og to bronsemedaljer fra norske mesterskap, og fire gull og én bronse fra junior norgesmesterskap. I årene 1983 og 1985 tok han tre kretsrekorder i Hordaland (800m, 1500m og 1 engelsk mil) fra tidligere rekordholder Arne Hamarsland, tiden hadde stått i over 25 år.
Etter friidrettskarrieren tok han utdanning ved Høyskolen i Telemark. Han bor i Haugesund og jobber som IT-rådgiver i Sjøfartsdirektoratet.


== Personlige rekorder ==


== Medaljer i norske mesterskap ==


== Referanser ==


== Eksterne lenker ==
(en) Lars Ove Strømø – Olympedia 
(en) Lars Ove Strømø – Sports-Reference (OL-resultater – arkivert) 
Årsstatistikker
Fortis

Fortis kan være:

Det lingvistiske begrepet fortis
Finanskonsernet Fortis
Oljeselskapet Fortis Petroleum
Fortis (finans)

Fortis er et belgisk-nederlandsk finanskonsern med hovedseter i Brussel (Belgia) og Utrecht (Nederland). Det er en stor aktør innen bank og forsikring. Det er med sine mer enn 85 000 ansatte (2008) ett av de tyve største europeiske finansinstitutter. Om lag halvparten av den belgiske befolkning hadde Fortis som sin bankforbindelse.
Selskapet ble til under sitt nåværende navn i 1990 ved en fusjon av to nederlandske selskaper, forsikringsselskapet N.V. AMEV og VSB Bank. Det har i dag (2008) et nærvær i 50 land. 
Under den globale finanskrisen høsten 2008 kom Fortis i klemme, og ble den 29. september delvis nasjonalisert av statene Belgia, Nederland og Luxembourg.


== Eksterne lenker ==
Offisielt nettsted 
(en) Fortis – kategori av bilder, video eller lyd på Commons
Tongcheng

Tongcheng kan være:

Byfylket Tongcheng (桐城) i Anhui i Folkerepublikken Kina ;
Fylket Tongcheng (通城) i provinsen Hubei i Kina.
Tai’an (Anshan)

Tai'an (kinesisk: 台安县; pinyin: Tái'ān Xiàn) er et fylke i provinsen Liaoning i Folkerepublikken Kina. Det er del av byprefekturet Anshan.
Befolkningen var på 365 827 innbyggere i 1999.


== Referanser ==


== Eksterne lenker ==
Offisielt nettsted 
(en) Tai'an, Anshan – kategori av bilder, video eller lyd på Commons